Az interjú jellemzően 6 szem közt zajlik: jelölt, HR-es kolléga, leendő vezető.
A nyelvi kompetenciák felmérésére minden esetben számítani kell. Érdemes végiggondolni, hogyan mutatkoznék be, mit mesélnék magamról, miért jelentkeztem, mik a céljaim.
Érdemes végigolvasni a pozícióleírást, utánakérdezni adott munkakörnek, és ehhez kapcsolódóan a ”mit tennék ebben a helyzetben….” kérdésekre lehetséges válaszokat megfogalmazni, így készülve az éles interjú-szituációra.
Bizonyos pozíciók esetén a csoportos kiválasztási módszereket alkalmazzuk, úgynevezett 'assessment center'-eken keresztül, csapatmunkát modellező és szimulációs gyakorlatokat használunk a személyes készségek felmérésére.
Az interjú előtt érdemes tájékozódni a várható kiválasztási formáról, ezzel is megteremtve a célzott és hatékony felkészülés lehetőségét.